Case ID: 1104522
Sentence 0: İddia ərizəsi onunla əsaslandırılmışdır ki, iddiaçı ilə ləğv prosesində olan QSC “xxxxxxxxxxxxx” KB-nin “Korporativ” filialı arasında bağlanmış 1xx/xx/991995/15 saylı, xx xxxx 2015-ci il tarixli kredit müqaviləsinə əsasən “kreditor” tərəfindən “borcalan”-a 577 000 ABŞ dolları məbləğində, 12 aylıq müddətə 18 faiz dərəcəsi ilə kredit xətti açılmalı idi. Həmin kredit müqaviləsinin fors-major halda müqavilə münasibətlərini tənzim edən 9.1-ci bəndində göstərilmişdir ki, qarşısıalınmaz qüvvənin yaratdığı hallar (təbii fəlakətlər, hərbi əməliyyatlar, iqtisadi böhran, devalvasiya, qanunvericilikdə dəyişikliklər və s.) nəticəsində müqavilə üzrə öhdəliklərini yerinə yetirmək mümkün olmadıqda tərəflər onların yerinə yetirilməməsi üçün məsuliyyət daşımırlar, o şərtlə ki, həmin hallar müqavilə üzrə öhdəliklərin yerinə yetirilməsinə bilavasitə təsir etmiş olsun.